paragraph_text: Kraftwerk (njem. "elektrana") je njemački glazbeni synth pop/electro sastav. Kraftwerk mnogi smatraju pionirima elektroničke glazbe, točnije techno glazbe. Sastav se polagano počeo raspadati 2008. godine, kada je jedan od dva glavna vokalista Florian Schneider napustio sastav, no sastav je ipak opstao, dok je Ralf Hütter, glavni vokalist, jedini prvobitni član sastava od samog osnutka.